stanford-oval/wikipedia huggingface dataset:
ประเทศไทยใน พ.ศ. 2554
ผู้เสียชีวิต > เมษายน

10 เมษายน – เจริญใจ สุนทรวาทิน นักร้อง/นักดนตรี ชาวไทย (เกิด พ.ศ. 2458)
18 เมษายน – ก้องไพร ลูกเพชร นักร้องลูกทุ่ง (เกิด พ.ศ. 2485)
21 เมษายน – สมชาย สุนทรวัฒน์ นักการเมืองไทย (เกิด พ.ศ. 2482)
29 เมษายน – สันติ ทักราล อดีตประธานศาลฎีกา องคมนตรี (เกิด พ.ศ. 2485)
ผู้เสียชีวิต > พฤษภาคม

2 พฤษภาคม – พระมหาราชครูอัษฎาจารย์ (ละเอียด รัตนพราหมณ์) ประธานพราหมณ์ในพระราชสำนัก (เกิด พ.ศ. 2463)
7 พฤษภาคม – ไพโรจน์ สุวรรณฉวี นักการเมืองไทย (เกิด พ.ศ. 2492)
9 พฤษภาคม – กำจร สถิรกุล อดีตผู้ว่าการธนาคารแห่งประเทศไทย  (เกิด พ.ศ. 2476)
20 พฤษภาคม – เฉลิมพันธ์ ศรีวิกรม์ นักธุรกิจ อดีตนักการเมืองไทย (เกิด พ.ศ. 2479)
ผู้เสียชีวิต > มิถุนายน

7 มิถุนายน – อนันต์ ภักดิ์ประไพ อดีตรัฐมนตรีช่วยว่าการกระทรวงเกษตรและสหกรณ์ (เกิด พ.ศ. 2480)
11 มิถุนายน – นิวัตต์ ดารานันทน์ ศาสตราจารย์ (เกิด พ.ศ. 2470)
12 มิถุนายน – สมถวิล สังขะทรัพย์ ผู้ก่อตั้งโรงเรียนสมถวิล (เกิด พ.ศ. 2460)
21 มิถุนายน – สุวโรช พะลัง นักการเมืองไทย (เกิด พ.ศ. 2497)
ผู้เสียชีวิต > กรกฎาคม

2 กรกฎาคม – รองพล เจริญพันธุ์ อดีตเลขาธิการคณะรัฐมนตรี (เกิด พ.ศ. 2490)
8 กรกฎาคม – เสม พริ้งพวงแก้ว ราษฎรอาวุโส (เกิด พ.ศ. 2454)
10 กรกฎาคม – เฉลิมพล สนิทวงศ์ชัย อดีตรัฐมนตรีช่วยว่าการกระทรวงพาณิชย์ (เกิด พ.ศ. 2481)
19 กรกฎาคม – สมศาสตร์ รัตนสัค อดีตรัฐมนตรีช่วยว่าการกระทรวงคมนาคม (เกิด พ.ศ. 2474)
20 กรกฎาคม – พระราชวรนายก (สำรวม ปิยธัมโม) พระชาวไทย (เกิด พ.ศ. 2484)
27 กรกฎาคม – สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดาพระองค์เดียวในพระบาทสมเด็จพระมงกุฎเกล้าเจ้าอยู่หัว (ประสูติ พ.ศ. 2468)
ผู้เสียชีวิต > สิงหาคม

11 สิงหาคม – ภิมุข อังกินันทน์ อดีตสมาชิกสภาผู้แทนราษฎรจังหวัดเพชรบุรี (เกิด พ.ศ. 2468)
16 สิงหาคม – พระเทพวิสุทธิมงคล (ศรี มหาวีโร) พระสงฆ์ (เกิด พ.ศ. 2460)
ผู้เสียชีวิต > กันยายน

3 กันยายน – ยอดดำรงค์ ศิษย์ยอดธง นักมวยไทยและมวยสากล (เกิด พ.ศ. 2524)
5 กันยายน – กุ้งนาง ปัทมสูต นักแสดงและนักร้องชาวไทย (เกิด พ.ศ. 2512)
18 กันยายน (วันที่พบศพ) – โกร่ง กางเกงแดง นักแสดงชาวไทย (เกิด พ.ศ. 2471)
29 กันยายน – กาเหว่า เสียงทอง นักร้องลูกทุ่งชาวไทย (เกิด พ.ศ. 2490)
30 กันยายน – นริศ อารีย์ นักร้องลูกกรุงชาวไทย (เกิด พ.ศ. 2473)
ผู้เสียชีวิต > พฤศจิกายน

2 พฤศจิกายน – พระมหาโพธิวงศาจารย์ (สุจี กตสาโร) พระสงฆ์ (เกิด พ.ศ. 2460)
4 พฤศจิกายน
สนธิ บุณยะชัย อดีตรองนายกรัฐมนตรี (เกิด พ.ศ. 2460)
สมเดช ยนตรกิจ นักมวย (เกิด พ.ศ. 2474)
12 พฤศจิกายน – เมธี ธรรมรังสี นักการเมือง (เกิด พ.ศ. 2478)
26 พฤศจิกายน – มนตรี ยอดปัญญา ประธานศาลฎีกา (เกิด พ.ศ. 2493)
ไม่ทราบวัน – ศิริจันทร์ อิศรางกูร ณ อยุธยา นักร้องลูกทุ่ง (เกิด พ.ศ. 2475)
ผู้เสียชีวิต > ธันวาคม

2 ธันวาคม – สิริ กรินชัย วิปัสสนาจารย์ (เกิด พ.ศ. 2460)
ดูเพิ่ม

มหาอุทกภัยประเทศไทย
ดาวเกี้ยวเดือน

| ดาวเกี้ยวเดือน |
| --- | --- |
ประเภท: ละครโทรทัศน์
สร้างโดย: บรอดคาซท์ ไทย เทเลวิชั่น
เขียนโดย: บทประพันธ์: รอมแพง บทโทรทัศน์: ปณธี, สุธิสา วงษ์อยู่
กำกับโดย: ธรธร สิริพันธ์วราภรณ์
แสดงนำ: อธิชาติ ชุมนานนท์ เจนี่ เทียนโพธิ์สุวรรณ์
ดนตรีแก่นเรื่องเปิด: เพลง ดาวเกี้ยวเดือน - พีท พล
ดนตรีแก่นเรื่องปิด: เพลง แพ้คนแสนดี - เจนนิเฟอร์ คิ้ม
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 11 ตอน
การผลิต
ผู้อำนวยการสร้าง: อรุโณชา ภาณุพันธ์
ความยาวตอน: 150 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 29 สิงหาคม พ.ศ. 2556 – 3 ตุลาคม พ.ศ. 2556
การแสดงที่เกี่ยวข้อง
ดาวเคียงเดือน
ดาวเกี้ยวเดือน เป็นบทประพันธ์ของ รอมแพง โดยถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3
เรื่องย่อ

ประกายดาว ช่างภาพสาวสุดฮอต เกิดความรู้สึกอยากมีลูกแต่ไม่อยากมีสามี ด้วยความรักเด็กและนิสัยสุดบ้าบิ่นของเธอ ปฏิบัติการตามล่าหาสเปิร์มจึงเริ่มขึ้น แต่งานนี้ไม่ง่ายเลยสำหรับประกายดาว เพราะเป้าหมายอันดับหนึ่งของเธอคือ มรว.จันทรภานุหรือคุณชายจันทร์ ไฮโซแถวหน้าที่เพอร์เฟคไปซะทุกอย่าง เจ้าของฉายาเดทเดียวดับ และอันดับสองก็คือ พงจันทร เพลย์บอยไฮโซที่ควงสาวแทบไม่ซ้ำหน้า ประกายดาวต้องพยายามทำทุกวิถีทางเพื่อจะเข้าถึงตัวคุณชายจันทร์ แต่ยิ่งเข้าใกล้มากเท่าไหร่ หัวใจที่ปิดล็อกมานานแสนนานก็ยิ่งหวั่นไหว เป้าหมายทั้งสองของเธอก็ดูท่าว่าจะทนเสน่ห์ของแปลกไม่ไหวซะด้วย แต่ก่อนที่ทุกอย่างจะลงเอยด้วยดี ก็ย่อมมีอุปสรรคมากมาย แล้วสาวมั่นอย่างประกายดาวจะทำอย่างไรดี
ตัวละคร > นักแสดง

| นักแสดง | ตัวละคร |
| --- | --- |
อธิชาติ ชุมนานนท์: หม่อมราชวงศ์จันทรภาณุ นพรัตน์ (คุณชายจันทร์)
เจนี่ เทียนโพธิ์สุวรรณ์: ประกายดาว นพรัตน์ ณ อยุธยา (ดาว)
กรุณ ซอโสตถิกุล: พงศ์จันทร พิพิธมงคล
กัญญ์ณรัณ วงศ์ขจรไกล: หม่อมราชวงศ์นิมมานรดี นพรัตน์ (คุณหญิงนิ่ม)
รฐา โพธิ์งาม: อรอุมา
ภัทรภณ โตอุ่น: อภิเชษฐ์
นิภาภรณ์ ฐิติธนการ: นันทินี
รมิดา ประภาสโนบล: รติรส
อัฐมา ชีวนิชพันธ์: มิลินทร์
ศรีพรรณ ชื่นชมบูรณ์: จิตสุภางค์
สุพจน์ จันทร์เจริญ: แดนดิน
เพ็ญพักตร์ ศิริกุล: หม่อมสุรีย์ นพรัตน์ ณ อยุธยา
พิศมัย วิไลศักดิ์: แม่นมพร
จักรพันธุ์ ตัณฑะสุวรรณ: เจ๊พีช
สมพล ปิยะพงศ์สิริ: เฮียเชา
โชติมา นวคุณากร: หมวดอรดี/ต้นอ้อ
วีระกิตติ์ วรัตน์ชยุต: ศิวะ
ธนกฤต อยู่โต: พล
ภาคิน บวรศิริลักษณ์: เจ้านาย
วิรพร จิรเวชสุนทรกุล: พิมพ์ไทย
ธีรภัทร แก้วเกษ: ที
ด.ญ.ณิชาพัชร อรุณสันติโรจน์: หมวย
ด.ญ.พิชชา ชินวัตร: หลิง
ด.ญ.ฎาคริยา จันทจรูญ: หลิน
ด.ญ.โบร์น่า รสิกา คันนิ่งแฮม: น้องอิงฟ้า (ตอนเด็ก)
นักแสดงรับเชิญ
ธีรพงษ์ เหลียวรักวงศ์: ปุระชัย
โฆษวิส ปิยะสกุลแก้ว: กิจจา
ณุศรา ประวันณา: นภาวัลย์
ภูดิท ขุนชนะสงคราม: 
: พระเจ้าบรมวงศ์เธอ กรมพระโยธินกิติบดี
: หม่อมปุจฉา นพรัตน์ ณ อยุธยา
: หม่อมเจ้าจันทรเทพ นพรัตน์
: หม่อมเจ้าจันทร์กระจ่าง นพรัตน์
: หม่อมนวลจันทร์ นพรัตน์ ณ อยุธยา
ดีพร้อม ไชยวงศ์เกียรติ

| ดีพร้อม ไชยวงศ์เกียรติ |
| --- | --- |
เกิด: 3 มีนาคม พ.ศ. 2487 จังหวัดกาญจนบุรี ประเทศไทย
เสียชีวิต: 13 สิงหาคม พ.ศ. 2551 (64 ปี)
อาชีพ: นักเขียน, นักข่าว, นักหนังสือพิมพ์
สัญชาติ:  ไทย
ช่วงปีที่ทำงาน: พ.ศ. 2510 - 2551
ดีพร้อม ไชยวงศ์เกียรติ เกิดวันที่ 3 มีนาคม พ.ศ. 2487 ที่บ้านท่าม่วง จังหวัดกาญจนบุรี ดำรงตำแหน่งอาจารย์ประจำภาควิชาจุลชีววิทยา มหาวิทยาลัยเกษตรศาสตร์ และเป็นหนึ่งในนิสิตผู้เขียนหนังสือ "บันทึกลับจากทุ่งใหญ่" ในการต่อต้านการใช้อำนาจของภาครัฐจนนำมาสู่เหตุการณ์ 14 ตุลาคม พ.ศ. 2516
ประวัติ

ประถมศึกษา โรงเรียนวัดศรีโลหะราษฎร์บำรุง
มัธยมศึกษาตอนต้น โรงเรียนวิสุทธรังษี จังหวัดกาญจนบุรี
มัธยมศึกษาตอนปลาย โรงเรียนเตรียมอุดมศึกษา
อุดมศึกษา  มหาวิทยาลัยเกษตรศาสตร์
ประสบการณ์ด้านวิชาการ

รับราชการที่ภาควิชาจุลชีววิทยา มหาวิทยาลัยเกษตรศาสตร์ตั้งแต่พ.ศ. 2510 ถึงพ.ศ. 2547
มีความเชี่ยวชาญในเรื่องของการเพาะเห็ดชนิดต่าง ๆ นอกจากจะเป็นวิชาที่สอนให้ความรู้กับนิสิตแล้ว ยังมีการจัดฝึกอบรมเกี่ยวกับการเพาะเห็ดให้กับเกษตรกรและประชาชนผู้สนใจทั่วประเทศ
การพัฒนาในเรื่องการปลูกขนุนในประเทศไทยยังไม่มีการพัฒนาและคัดเลือกสายพันธุ์ จนกระทั่งอาจารย์ดีพร้อมได้มีการเขียนบทความทางด้านการเกษตรในหนังสือพิมพ์ไทยรัฐ ภายใต้ชื่อคอลัมน์ "ทำมาหากินบนผืนแผ่นดินไทย"
ส่งเสริมและขยายผลให้มีการใช้แพคโคลบิวทราโซลเพื่อบังคับให้มะม่วงออกและติดผลนอกฤดูกาล
การนำเทคโนโลยีสมัยใหม่มาใช้ในการผลิตมะขามหวาน จังหวัดเพชรบูรณ์
ประสบการณ์ด้านการเมือง

ที่ปรึกษารัฐมนตรีช่วยว่าการกระทรวงเกษตรและสหกรณ์ ปี พ.ศ. 2532
ประสบการณ์ด้านสังคม

ร่วมการประท้วงศาลโลก ต่อต้านการคืนเขาพระวิหารให้กับเขมรในปี พ.ศ. 2509
ทำหนังสือประท้วงสถานทูตอเมริกาไม่ให้เครื่องบิน B52 บินผ่านแนวของมหาวิทยาลัยเกษตรศาสตร์
รณรงค์ไม่ให้มีการซื้อสินค้าจากญี่ปุ่น ในปี พ.ศ. 2514
อดีตนักกลอนชมรมวรรณศิลป์ มหาวิทยาลัยเกษตรศาสตร์
ถึงแก่กรรม

ถึงแก่กรรมวันที่ 13 สิงหาคม พ.ศ. 2551 ด้วยโรคมะเร็ง สิริรวมอายุได้ 64 ปี
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2538 –  เหรียญจักรพรรดิมาลา (ร.จ.พ.)
ประเทศไทยใน พ.ศ. 2548

การชุมนุมประท้วงครั้งแรกของพันธมิตรประชาชนเพื่อประชาธิปไตย
เหตุการณ์ที่เกิดขึ้นใน พ.ศ. 2548 (ค.ศ. 2005) ในประเทศไทย เป็นปีที่ 224 แห่งกรุงรัตนโกสินทร์ และเป็นปีที่ 60 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์ : พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สยามมกุฎราชกุมาร: พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น)
นายกรัฐมนตรี: ทักษิณ ชินวัตร (ไทยรักไทย)
สภาผู้แทนราษฎร :
ชุดที่ 21 (ถึง 5 มกราคม)
ชุดที่ 22 (เริ่ม 6 กุมภาพันธ์)
ประธานสภาผู้แทนราษฎร :
อุทัย พิมพ์ใจชน (ไทยรักไทย) (จนถึง 5 มกราคม)
โภคิน พลกุล (ไทยรักไทย) (ตั้งแต่ 8 มีนาคม)
วุฒิสภา: ชุดที่ 8
ประธานวุฒิสภา: สุชน ชาลีเครือ (อิสระ)
ประธานศาลฎีกา :
ศุภชัย ภู่งาม (จนถึง 30 กันยายน)
ชาญชัย ลิขิตจิตถะ (ตั้งแต่ 1 ตุลาคม)
เหตุการณ์ > มกราคม

2 มกราคม – ประเทศไทยยืนยันตัวเลขผู้เสียชีวิตจากคลื่นสึนามิหลังแผ่นดินไหวเมื่อวันที่ 26 ธันวาคม 2547 ถึง 5,000 คน โดยมีชาวต่างชาติมากกว่า 2,400 คน
9 มกราคม – อาคารพาณิชย์สูง 7 ชั้นในซอยวัดดวงแข ถนนพระรามที่ 6 ตัดใหม่ แขวงรองเมือง เขตปทุมวัน เกิดเพลิงไหม้และถล่ม ทำให้อาสาสมัครผจญเพลิงและบรรเทาสาธารณภัย 4 คน ติดอยู่ภายในและเสียชีวิตในเวลาต่อมา
17 มกราคม – ขบวนรถไฟฟ้าใต้ดินที่บรรทุกผู้โดยสาร 700 คนชนกับรถเปล่าจากศูนย์ซ่อม ที่บริเวณสถานีศูนย์วัฒนธรรมแห่งประเทศไทย มีผู้บาดเจ็บ 200 คน ทำให้ต้องหยุดบริการเป็นเวลา 1 สัปดาห์
18 มกราคม – วันสถาปนามหาวิทยาลัยเทคโนโลยีราชมงคล ๙ แห่ง
25 มกราคม – เรือสปีดโบ๊ตที่นำนักท่องเที่ยวชาวไทยและต่างชาติ 40 คนจากเกาะพะงัน จังหวัดสุราษฎร์ธานี เกิดพลิกคว่ำ ทำให้มีนักท่องเที่ยวเสียชีวิตอย่างน้อย 7 คน สูญหายราว 15 คน
เหตุการณ์ > กุมภาพันธ์

4 กุมภาพันธ์ – แอน ทองประสม จากภาพยนตร์เรื่อง เดอะเลตเตอร์ จดหมายรัก ปิติศักดิ์ เยาวนานนท์ จากภาพยนตร์เรื่อง ไอ้ฟัก และ ภาพยนตร์เรื่อง โหมโรง ได้รับรางวัล นักแสดงนำฝ่ายหญิงยอดเยี่ยม นักแสดงนำฝ่ายชายยอดเยี่ยม และภาพยนตร์ยอดเยี่ยม ตามลำดับ จากงานประกาศผลรางวัลภาพยนตร์แห่งชาติ "สุพรรณหงส์ทองคำ" ครั้งที่ 14 ณ โรงภาพยนตร์สกาลา สยามสแควร์
6 กุมภาพันธ์ – พรรคไทยรักไทย ของนายกรัฐมนตรีทักษิณ ชินวัตร ได้รับชัยชนะในการเลือกตั้งทั่วไป ได้เสียงเกินกึ่งหนึ่งในสภาผู้แทนราษฎร
25 กุมภาพันธ์ – พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้มูลนิธิชัยพัฒนา จัดพิมพ์เผยแพร่หนังสือ "คลื่นยักษ์สึนามิ คลื่นอภิมหาภัย" ที่แปลจากหนังสือ 'Tsunami: The Great Waves' แจกจ่ายให้กับโรงเรียนและสถาบันการศึกษาทั่วประเทศ ช่วยให้ผู้อ่านได้รู้จักต้นเหตุของการเกิดคลื่นยักษ์สึนามิ และวิธีป้องกันภัยจากคลื่นยักษ์ดังกล่าว รวมทั้งสร้างความเข้าใจพื้นฐานแก่ประชาชนในการเตรียมตัวรับมือ กับภัยพิบัติที่อาจเกิดขึ้นได้อีกในอนาคต
เหตุการณ์ > มีนาคม

8 มีนาคม – ชูวิทย์ กมลวิศิษฏ์ นำทีมบุกยื่นหนังสือประท้วงหน้าสถานทูตสหรัฐฯ ทวง “พระมาลาทองคำ” คืน จากสหรัฐฯ-อังกฤษ ตัวการขโมยทรัพย์สมบัติชาติต่างๆ พร้อมเรียกร้องให้บริษัทยักษ์ใหญ่ในเมืองไทย เลิกฝันเฟื่องซื้อสโมสรฟุตบอลต่างประเทศ และหันมาตั้งกองทุนซื้อสมบัติของชาติคืน
เหตุการณ์ > มิถุนายน

17 มิถุนายน – พระราชพิธีสมโภชเดือนและขึ้นพระอู่ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร ณ พระที่นั่งอนันตสมาคม พระราชวังดุสิต
ผู้เกิด > มกราคม

26 มกราคม – วรินท์รัตน์ ยลประสงค์ นักร้อง
ผู้เกิด > มีนาคม

28 มีนาคม – แอ้ม ชลธิชา นักร้อง
ผู้เกิด > เมษายน

29 เมษายน – สมเด็จพระเจ้าลูกยาเธอ เจ้าฟ้าทีปังกรรัศมีโชติ
ผู้เกิด > มิถุนายน

9 มิถุนายน – กรณิศ เล้าสุบินประเสริฐ นักร้อง
ผู้เกิด > กรกฎาคม

3 กรกฎาคม – ชินารดี อนุพงษ์ภิชาติ นักแสดงชาวไทย
9 กรกฎาคม – ปานรดา คเชนทร์นุกูล นักแสดงชาวไทย
ผู้เสียชีวิต > มกราคม

21 มกราคม – พระเทพกิตติปัญญาคุณ (กิติศักดิ์ กิตฺติวุฑฺโฒ) พระราชาคณะชาวไทย (เกิด พ.ศ. 2479)
29 มกราคม – หนู คลองเตย นักแสดงตลกชาวไทย (เกิด พ.ศ. 2506)
ผู้เสียชีวิต > กุมภาพันธ์

19 กุมภาพันธ์ – อำนวย กลัสนิมิ ศิลปินแห่งชาติ (เกิด พ.ศ. 2458)
20 กุมภาพันธ์ – บุญเรือง ชุ่มอินทรจักร อดีตสมาชิกสภาผู้แทนราษฎรจังหวัดลำปาง (เกิด พ.ศ. 2470)
ผู้เสียชีวิต > มีนาคม

11 มีนาคม – สนั่น เกตุทัต อดีตรัฐมนตรีช่วยว่าการกระทรวงการคลัง (เกิด พ.ศ. 2458)
13 มีนาคม – เจ้ากอแก้วประกายกาวิล ณ เชียงใหม่ เจ้านายฝ่ายเหนือ (ประสูติ พ.ศ. 2478)
17 มีนาคม – สุภาพร กิตติขจร ภริยาของณรงค์ กิตติขจร (เกิด พ.ศ. 2483)
ไม่ทราบวัน – มัทนี เกษกมล นักเขียนชาวไทย (เกิด พ.ศ. 2498)
ผู้เสียชีวิต > เมษายน

6 เมษายน – สริ ยงยุทธ นักดนตรีชาวไทย (เกิด พ.ศ. 2456)
ผู้เสียชีวิต > พฤษภาคม

4 พฤษภาคม – ชูศรี สกุลแก้ว ศิลปินแห่งชาติ (เกิด พ.ศ. 2451)
15 พฤษภาคม – ศักดิ์ศรี ศรีอักษร นักร้องชาวไทย (เกิด พ.ศ. 2480)
16 พฤษภาคม – สนั่น สุธากุล อดีตสมาชิกสภาผู้แทนราษฎรจังหวัดสตูล (เกิด พ.ศ. 2500)
19 พฤษภาคม – สมศรี สุกุมลนันทน์ นักออกแบบเสื้อผ้าชาวไทย (เกิด พ.ศ. 2462)
22 พฤษภาคม – พระมงคลสิทธิการ (พูล อตฺตรกฺโข) พระสงฆ์ชาวไทย (เกิด พ.ศ. 2455)
ผู้เสียชีวิต > มิถุนายน

12 มิถุนายน – มารยาท กระแสสินธุ์ นักเขียนชาวไทย (เกิด พ.ศ. 2475)
18 มิถุนายน – พระวิสุทธิญาณเถร (สมชาย ฐิตวิริโย) พระสงฆ์ชาวไทย (เกิด พ.ศ. 2468)
22 มิถุนายน – อรรถพล สนิทวงศ์ชัย อดีตสมาชิกสภาผู้แทนราษฎรจังหวัดอุดรธานี (เกิด พ.ศ. 2510)
ผู้เสียชีวิต > กรกฎาคม

6 กรกฎาคม – ศิริสิน ศิริพรสมาธิกุล นักแสดงชาวไทย (เกิด พ.ศ. 2504)
9 กรกฎาคม – ปราจีน ทรงเผ่า นักดนตรีชาวไทย (เกิด พ.ศ. 2489)
ผู้เสียชีวิต > สิงหาคม

1 สิงหาคม – ศรีสุดา รัชตะวรรณ นักร้องชาวไทย (เกิด พ.ศ. 2473)
ผู้เสียชีวิต > กันยายน

6 กันยายน – หม่อมเจ้าดวงจิตร จิตรพงศ์ (ประสูติ พ.ศ. 2451)
16 กันยายน – สุนทร หงส์ลดารมภ์ อดีตรองนายกรัฐมนตรี (เกิด พ.ศ. 2455)
ผู้เสียชีวิต > ตุลาคม

25 ตุลาคม – หม่อมเจ้าชมิยบุตร ชุมพล (ประสูติ พ.ศ. 2452)
ผู้เสียชีวิต > พฤศจิกายน

8 พฤศจิกายน – บัวผัน จันทร์ศรี ศิลปินแห่งชาติ (เกิด พ.ศ. 2463)
9 พฤศจิกายน – จรัล บูรณพันธุ์ศรี กรรมการการเลือกตั้ง (เกิด พ.ศ. 2485)
17 พฤศจิกายน – จันทรจรัสศรี ไพบูลย์เลิศ อดีตหม่อมเจ้า (ประสูติ พ.ศ. 2480)
ผู้เสียชีวิต > ธันวาคม

24 ธันวาคม – วีระ สุสังกรกาญจน์ อดีตรัฐมนตรีช่วยว่าการกระทรวงอุตสาหกรรม (เกิด พ.ศ. 2473)
ดูเพิ่ม

มิสไทยแลนด์ยูนิเวิร์ส 2548
รัฐกร เจนกิจณรงค์

| รัฐกร เจนกิจณรงค์ป> ช., ป.ม..ข้อมูลส่วนบุคคล |
| --- | --- |
เกิด: 10 กันยายน พ.ศ. 2508 (59 ปี) อำเภอเมืองนครปฐม จังหวัดนครปฐม
พรรคการเมือง: พลังประชาชน (2550–2554)   เพื่อไทย (2554–2561)   รักษ์ผืนป่าประเทศไทย (2561–2566)   พลังประชารัฐ (2566–ปัจจุบัน)
คู่สมรส: สำเนียง เจนกิจณรงค์

รัฐกร เจนกิจณรงค์ (เกิด 10 กันยายน พ.ศ. 2508) อดีตสมาชิกสภาผู้แทนราษฎรจังหวัดนครปฐม เขต 2 อดีตรองนายกองค์การบริหารส่วนจังหวัดนครปฐม และอดีตสมาชิกสภาองค์การบริหารส่วนจังหวัดนครปฐม
ประวัติ

รัฐกร เจนกิจณรงค์ เกิดเมื่อวันที่ 10 กันยายน พ.ศ. 2508 เป็นบุตรของนายเป๋งฮ้อ แซ่จัง และนางง้อ แซ่โง้ว  มีพี่น้อง 9 คน  สำเร็จการศึกษาจากคณะ ศิลปศาสตรบัณฑิต สาขาศิลปศาสตร์ มหาวิทยาลัยราชภัฏนครปฐม และรัฐประศาสนศาสตรมหาบัณฑิต สาขารัฐประศาสนศาสตร์ มหาวิทยาลัยราชภัฏบ้านสมเด็จเจ้าพระยา สมรสกับนางสำเนียง เจนกิจณรงค์ มีบุตรธิดา 3 คน
งานการเมือง

อดีตเป็นสมาชิกสภาองค์การบริหารส่วนจังหวัดนครปฐม และรองนายกองค์การบริหารส่วนจังหวัดนครปฐม ตามลำดับ จากนั้นได้ลาออกมาลงสมัครรับเลือกตั้งสมาชิกสภาผู้แทนราษฎรในปี พ.ศ. 2549 เป็นครั้งแรก สังกัดพรรคไทยรักไทย แล้วได้รับการเลือกตั้ง แต่การเลือกตั้งถูกตัดสินให้เป็นโมฆะในเวลาต่อมา
พ.ศ. 2550 ลงสมัครรับเลือกตั้งอีกครั้งในนามพรรคพลังประชาชน และได้รับการเลือกตั้งเป็นสมัยแรก ต่อมาได้รับเลือกตั้งอีกครั้งในปี พ.ศ. 2554 สังกัดพรรคเพื่อไทย และต่อมาเขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรครักษ์ผืนป่าประเทศไทย แต่ไม่ได้รับเลือกตั้ง ปัจจุบัน ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดนครปฐมในปี พ.ศ. 2566 สังกัดพรรคพลังประชารัฐ เขตเลือกตั้งที่ 2 ได้หมายเลข 9
งานการเมือง > สมาชิกสภาผู้แทนราษฎร

รัฐกร เจนกิจณรงค์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครปฐม สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครปฐม สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

นายรัฐกร เจนกิจณรงค์ เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายรัฐกร เจนกิจณรงค์[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายรัฐกร เจนกิจณรงค์), ศูนย์ข้อมูลนักการเมืองไทย
โป๊กเกอร์

เท็กซัส โฮลเอ็ม โป๊กเกอร์ การเล่นโป๊กเกอร์แบบใหม่ที่กำลังเป็นที่นิยม
โป๊กเกอร์ (อังกฤษ: poker) เป็นเกมไพ่ที่มีผู้เล่นนิยมเล่นมากที่สุดอันดับหนึ่งของโลก เนื่องจากความไม่ซับซ้อน และประกอบกับการที่ต้องใช้ความคิดในการประกอบการตัดสินใจ ดังนั้นจึงเกิดอาชีพนักเล่นโป๊กเกอร์มืออาชีพขึ้นในหลายประเทศในยุโรปและอเมริกา รวมทั้งมีการจัดการแข่งขันเวิลด์ซีรีส์ (อังกฤษ: WSOP) ซึ่งผู้ชนะจะได้รับรางวัลเป็นสร้อยข้อมือเวิลด์ซีรีส์ และเงินรางวัลกลับบ้านอย่างน้อย 1 ล้านเหรียญ
จึงสามารถกล่าวได้ว่าโป๊กเกอร์เป็นเกมที่อาศัยทั้งโชค ศาสตร์แห่งความน่าจะเป็น จิตวิทยา และความเชี่ยวชาญในการเล่นเพื่อที่จะได้กำไรในการเล่นก็ว่าได้
ในบทความนี้ ขอกำหนดคำย่อไว้ดังนี้ (เป็นคำย่อสากล ของผู้ที่ศึกษาและเล่นโป๊กเกอร์)
A คือ Ace (เอซ)
K คือ คิง
Q คือ ควีน หรือ แหม่ม
J คือ แจ๊ค
T คือ สิบ
และอันดับของไพ่ในโป๊กเกอร์จากมากไปหาน้อยจะเรียงได้จาก A K Q J T 9 8 7 6 5 4 3 2 โดย A สามารถแทนเลข 1 ได้เหมือนกัน
ประวัติ

มีหลายเรื่องราวเกี่ยวกับไพ่โป๊กเกอร์ และยังไม่มีหลักฐานแน่ชัดว่าใครเป็นผู้ริเริ่มเกมไพ่โป๊กเกอร์ แต่เรื่องราวที่เป็นที่ยอมรับคือ โป๊กเกอร์เป็นส่วนนึงในเกมการพนันอื่น แล้วดัดแปลงมาเป็นเกมไพ่โป๊กเกอร์ในปัจจุบัน
หลายคนเชื่อว่า โป๊กเกอร์ เริ่มต้นมาจากประเทศจีน ช่วง ค.ศ. 900 เหมือน ๆ กับเกมกาสิโนชนิดอื่น ๆ คนจีนเริ่มต้นคิดค้นหลักการเล่นโป๊กเกอร์โดยเริ่มจากการเล่นโดมิโน่โดยการทำสัญลักษณ์ไว้ที่ไม้ชิ้นเล็ก ๆ ต่อมา จักรพรรดิ มู ซุง เริ่มต้นคิดค้นไพ่โดมิโน่เป็นคนแรกในปี ค.ศ. 969 และ จากหลักฐานทางประวิติศาสตร์แล้ว เชื่อว่านี่คือเกมไพ่โป๊กเกอร์ครั้งแรกของโลก และในอีกมุมนึงของโลก ที่ประเทศเยอรมัน ก็มีเกมที่เรียกว่า “Poshspiel” คล้ายกับการเล่นโป๊กเกอร์เหมือนกัน และมีอีกนึงทฤษฏี เชื่อว่าการเล่นโป๊กเกอร์มาจากประเทศอินเดีย เป็นเกมไพ่ที่เรียกว่า “Ganjifa” ก็มีกฏกติกาคล้ายการเล่นโป๊กเกอร์เหมือนกัน
สุดท้ายแล้ว ความเชื่อที่มีหลักฐานใกล้เคียงกันปัจจุบันมากที่สุด คือ ไพ่โป๊กเกอร์ เริ่มต้นที่ประเทศฝรั่งเศส จากเกมที่มีชื่อว่า “Pogue” เป็นเกมไพ่ที่เริ่มต้นเล่นใน ศตวรรษที่ 15 และมีจำนวนไพ่เริ่มต้นเหมือนในปัจจุบัน คือ 52 ใบ และ มีดอกเหมือนกัน 4 ดอก และมันเป็นเกมไพ่ที่ต้องใช้ความคิด มีการวางเดิมพัน และ มีการลักไก่ (Bluff) เหมือนเกม ไพ่โป๊กเกอร์ในปัจจุบัน
หลังจากนั้นเกมไพ่นี้ก็ได้เริ่มเผยแพร่ไปถึงประเทศแคนาดาและสหรัฐในศตวรรษที่ 17 จนกระทั่งเกมไพ่นี้เริ่มเป็นที่โด่งดังมากที่สุดในศตวรรษที่ 18 ในเมืองนิวออร์ลีนส์ สหรัฐ โดยเป็นเกมที่ทหารอเมริกันเล่นเดิมพันกันในเวลาว่างระหว่างสงครามโลก หลังจากในปี ค.ศ. 1834 ชาวอเมริกันก็ได้เปลี่ยนชื่อเกมไพ่ชนิดนี้ เป็นเกมไพ่โป๊กเกอร์ และ คนที่เป็นผู้ริเริ่มชื่อใหม่ คือ Jonathan H Green คนนี้คือผู้ที่ทำให้เกมไพ่โป๊กเกอร์เป็นโด่งดังในสหรัฐ
อันดับของไพ่ (Hand Rankings)

ความแข็งแกร่งของไพ่จะเรียงจากมากไปหาน้อย (บนลงล่าง)
| ตัวอย่าง | คำอธิบาย | โอกาส |
| --- | --- | --- |
|  | รอยัลสเตรทฟลัช (Royal Straight Flush)  ไพ่ที่ประกอบด้วย  10,J,Q,K,A ที่มีดอกเดียวกัน  ดอกใดก็ได้ (ทุกสีมีค่าเท่ากันไม่มีสีใดใหญ่กว่า)   | 0.00015% |
|  | สเตรทฟลัช หรือเรียงสี (Straight Flush)  คือไพ่ 5 ใบ  ที่เรียงลำดับกัน  และมีดอกเดียวกัน | 0.0015% |
|  | โฟร์การ์ด (Four of a kind)  ไพ่ที่มีแต้มเท่ากัน 4 ใบ (ชื่อเล่น : Quad) | 0.024% |
|  | ฟูลเฮ้าส์ (Full House)  (ตองคู่) ประกอบด้วยตอง และคู่ หากแต้มเท่ากันให้นับตองก่อน ตามด้วยแต้มคู่ | 0.14% |
|  | ฟลัช หรือสี (Flush)  ไพ่ที่มีดอกเดียวกัน 5 ใบ ในกรณีที่มีฟลัชมากกว่า 1 คนให้นับใบที่มากที่สุด (ถือว่าเป็นตัว Kicker) | 0.20% |
|  | สเตรท หรือเรียง (Straight)  ไพ่ดอกใดก็ได้ที่มีแต้มเรียงลำดับต่อกัน 5 ใบ (Note:เรียงต่ำที่สุดคือ 5 4 3 2 A และเรียงสูงที่สุดคือ A K Q J T) ในกรณีที่มีเรียงเหมือนกันมากกว่า 1 คน ให้นับจากใบที่มากที่สุด (ถือว่าเป็นตัว Kicker) หมายเหตุ : A (เอซ) เป็นได้ทั้งต่ำสุดและสูงสุด | 0.39% |
|  | ตอง (Three of a kind)  ไพ่ที่มีแต้มเท่ากัน 3 ใบ (Note:หากมีตองแต้มเท่ากัน ให้นับตัว Kicker 2 ตัว เช่น 444KJ จะชนะ 444J3) (ชื่อเล่น : Trips, Triple) | 2.1% |
|  | 2 คู่ (Two pair)  มีคู่ 2 คู่ (Note:กรณีที่ 1 หากมีสองคู่เหมือนกัน ให้นับตัวที่มากที่สุดก่อน เช่น AAJJ5 ชนะ JJ553) (กรณีที่ 2: คู่ที่มากที่สุดเหมือนกันให้นับตัวถัดไป เช่น KK99J ชนะ KK22A) (กรณีที่ 3: มีคู่เหมือนกันทั้งสองคู่ นับตัว Kicker 1 ตัว เช่น AAKKQ ชนะ AAKKJ) | 4.75% |
|  | 1 คู่ (One pair)  ไพ่ที่มี 1 คู่ (Note:หากมีไพ่คู่ตัวเดียวกัน ให้นับตัว Kicker เช่น AAK65 ย่อมชนะ AAQ65) | 42% |
|  | ไพ่สูง (High card)  หากไม่มีอะไรที่ว่ามา ให้นับไพ่ใบสูงที่สุด ใครมีไพ่สูงที่สุดชนะ (หากไพ่สูงที่สุดตัวแรกเท่ากันให้นับตัวที่สอง หากตัวที่สองเท่ากันอีก ให้แบ่งเงินกองกลาง) | 50% |
ภุชิสสะ ศุภธนพัฒน์

| ภุชิสสะ ศุภธนพัฒน์ |
| --- | --- |
ชื่อเกิด: ภุชิสสะ ธนพัฒน์
เกิด: 20 ตุลาคม พ.ศ. 2524 (43 ปี) จังหวัดนครปฐม ประเทศไทย
คู่สมรส: ช้องมาศ ชาญวิถี (2559–ปัจจุบัน)
อาชีพ: นักแสดง นักร้อง นายแบบ
ปีที่แสดง: พ.ศ. 2545–ปัจจุบัน
ผลงานเด่น: วายุ - เบญจา คีตา ความรัก (2546)  เจ้าวรวงศ์ - ภูตแม่น้ำโขง (2551)  นวคุณ - สารวัตรใหญ่ (2562)  อติศักดิ์ - สุภาพบุรุษชาวดิน (2562)
สังกัด: สถานีโทรทัศน์สีกองทัพบกช่อง 7 (2546–2551)
อาชีพทางดนตรี
แนวเพลง: ป็อป
เครื่องดนตรี: เสียงร้อง
ช่วงปี: พ.ศ. 2545–2547
ค่ายเพลง: สถานีโทรทัศน์สีกองทัพบกช่อง 7
อดีตสมาชิก: เฟรนด์
 นักดนตรี
ภุชิสสะ ศุภธนพัฒน์ (เกิด 20 ตุลาคม พ.ศ. 2524) ชื่อเล่น บิ๊ก เป็นนักแสดง นักร้อง นายแบบชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เริ่มเข้าสู่วงการบันเทิงจากเวทีการประกวดดัชชี่บอยแอนด์เกิร์ลปี 2002
ประวัติ

ภุชิสสะ ศุภธนพัฒน์ ชื่อเดิม ภุชิสสะ ธนพัฒน์ ชื่อเล่น บิ๊ก (ตามลำดับ) เกิดเมื่อวันที่ 20 ตุลาคม พ.ศ. 2524 เป็นนักแสดง นักร้อง และนายแบบชาวไทย เกิดที่อำเภอบางเลน จังหวัดนครปฐม อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเขาเป็นนักแสดงอิสระ ภุชิสสะจบการศึกษาโรงเรียนมัธยมโรงเรียนพระปฐมวิทยาลัยและจบการศึกษาอุดมศึกษาปริญญาตรีคณะนิเทศศาสตร์ มหาวิทยาลัยธุรกิจบัณฑิต
ประวัติ > การทำงาน

เส้นทางเข้าสู่วงการบันเทิงและเป็นหนึ่งในสมาชิกศิลปินวงเฟรนด์และเมื่อในปี 2545 เขาเริ่มต้นจากเวทีการประกวดดัชชี่บอยแอนด์เกิร์ลปี 2002 ต่อมาเมื่อในปี 2546 บิ๊ก ภุชิสสะ ได้รับโอกาสร่วมแสดงละครเรื่องแรก เบญจา คีตา ความรัก แสดงร่วมกับ รพีภัทร เอกพันธ์กุล ศิวัฒน์ โชติชัยชรินทร์ นวพล ภูวดล และ พาทิศ พิสิฐกุล และแสดงคู่กับ ฑิฆัมพร ฤทธิ์ธาอภินันท์ โดยร่วมการร้องเพลงประกอบละครอีกมากมายและเป็นพระเอกละครหลังข่าวเรื่องแรกและได้ลงนามสัญญาเป็นนักแสดงในสังกัดสถานีโทรทัศน์สีกองทัพบกช่อง 7 และในปีนั้นเขาได้รับรางวัล ท็อปอวอร์ด 2003 สาขานักแสดงนำชายจากละครเรื่อง เบญจา คีตา ความรัก และผลงานละครอีกคับคั่งเมื่อภายหลังเขาได้รับบทบาทนักแสดงสมทบชายจากละครเรื่อง ลูกไม้หลากสี เมื่อในปี 2548 แสดงร่วมกับ ศิวัฒน์ โชติชัยชรินทร์ และ เอมี่ กลิ่นประทุม
เมื่อในปี 2551 บิ๊ก ภุชิสสะ รับงานละครเรื่อง ภูตแม่น้ำโขง เป็นเรื่องสุดท้ายก่อนหมดสัญญาสิ้นสุดการเป็นนักแสดงสถานีโทรทัศน์สีกองทัพบกช่อง 7
ปัจจุบันภุชิสสะได้เข้าพิธีมงคลสมรสกับซินดี้ ช้องมาศ ชาญวิถี แฟนสาวนอกวงการคบหาดูใจมานาน 2 ปี โดยจัดขึ้นที่จังหวัดนครปฐม เมื่อวันที่ 23 มกราคม พ.ศ. 2559
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2556 | หนุ่มบ้านไร่กับหวานใจไฮโซ | ชนะชัย |
| 2556 | มิสเตอร์บ้านนา | โรจน์ |
| 2558 | บางระจัน | เยกินหวุ่น |
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ปี | เรื่อง | บทบาท |
| --- | --- | --- |
| 2546 | เบญจา คีตา ความรัก | วายุ |
| 2547 | เก็บใจให้กันเพื่อวันของเรา | เอก |
| 2547 | รวมพลคนตักบาตร |  |
| 2548 | ยัยตัวร้ายกับนายป่วน | ป่วน |
| 2548 | ลูกไม้หลากสี | ชยางกูร (กูร) |
| 2549 | ก๊วนใสหัวใจสะออน |  |
| 2549 | สาวน้อยร้อยล้าน | คัมภีร์ เสียงทอง |
| 2549 | รถไต่ถัง | รถถัง |
| 2550 | รักแท้แซ่บหลาย | กิตติ |
| 2551 | ภูตแม่น้ำโขง | เจ้าวรวงศ์ |
| 2562 | สารวัตรใหญ่ | นวคุณ / เนี้ยว |
| 2562 | สุภาพบุรุษชาวดิน | อติศักดิ์ ศิริเสนี (อ้น) |
ละครโทรทัศน์ทั้งหมดด้านล่างนี้ออกอากาศทางช่อง 9
| ปี | เรื่อง | บทบาท |
| --- | --- | --- |
| 2553 | ไฟอมตะ | เปี๊ยก |
ละครโทรทัศน์ทั้งหมดด้านล่างนี้ออกอากาศทางช่องพีพีทีวี
| ปี | เรื่อง | บทบาท |
| --- | --- | --- |
| 2559 | นางโชว์ | สันต์ |
| 2559 | ผมม้าหน้าเต่อ | บิ๊ก |
แหล่งข้อมูลอื่น

ภุชิสสะ ศุภธนพัฒน์ ที่อินสตาแกรม